laion/Wikipedia-Exotic huggingface dataset:
გრამინ ბანკი

გრამინ ბანკი (ინგლ. Grameen Bank, ბანგლა: গ্রামীণ ব্যাংক) — მიკროსაფინანსო ორგანიზაცია დაფუძნებული ბანგლადეშში, რომელიც მცირე ზომის სესხებს (მიკროკრედიტი) გასცემს უკიდურესად ხელმოკლე მოსახლეობისთვის თავდების მოთხოვნის გარეშე. სისტემა ემყარება მოსაზრებას, რომ ღარიბ მოსახლეობას გააჩნია უნარ-ჩვევები, რომლებიც მათი ხელმოკლეობის გამო გამოუყენებელი რჩება. მიკროკრედიტების პარალელურად ბანკს გააჩნია სადეპოზიტო ანგარიშები, აწარმოებს სხვა საბანკო ოპერაციებს და მართავს რამდენიმე ადგილობრივი ეკონომიკის განვითარებაზე ორიენტირებულ საწარმოს, მათ შორის საფეიქრო, სატელეფონო და ენერგეტიკულ კომპანიებს. ორგანიზაცია და მისი დამფუძნებელი, მუჰამედ იუნუსი, 2006 წელს ნობელის მშვიდობის პრემიით დაჯილდოვდნენ. ამ მიკროსაფინანო ორგანიზაციის, ერთ-ერთი გახმაურებული და საკმაოდ წარმატებული პროექტი ითვალისწინებდა, ხურდა ფულის სახით შემოწირულობების მოკრების მიზნით, - ჩვეულებრივი (ნახმარი) ცარიელი, პლასტიკური ბოთლების განთავსებას სხვადასხვა სავაჭრო ცენტრებსა და საზოგადოების შეკრების ადგილებში. ამ გზით, მისმა დამფუძნებელმა მიაღწია მნიშვნელოვანი საკრედიტო რესურსის მობილიზებას, რომელიც შემდგომში მისი განვითარების საფუძველი გახდა. Grameen Bank Official Site gramBangla, Australian Bangladeshi Community Grameen Support Group Grameen Bank: Taking Capitalism to the Poor დაარქივებული 2014-07-26 საიტზე Wayback Machine. , Mainsah, E. et al., Chazen Journal of International Business, Columbia Business School, 2004 Ending Global Poverty. MIT World. დაარქივებულია ორიგინალიდან — 2006-01-05. ციტირების თარიღი: 2011-09-27. Video by Muhammad Yunus talking about Grameen Bank Grameen II: The First Five Years, 2001-2005[მკვდარი ბმული]; Stuart Rutherford et al. for MicroSave, February 2006. Grameen Bank History The crushing burden of microcredit F24 international report Grameen America - Grameen's microfinance operations in the US
ბრატისლავის მხარე

ბრატისლავის მხარე (სლოვაკ. Bratislavský kraj) — მხარე სლოვაკეთში. ადმინისტრაციული ცენტრი ბრატისლავა. ფართობი 2 052 კმ², მოსახლეობა — 602 436 ადამიანი (2011). ბრატისლავის მხარე მდებარეობს სლოვაკეთის დასავლეთ ნაწილში. ესაზღვრება ტრნავის მხარე და ორი ქვეყანა ავსტრია და უნგრეთი. ბრატისლავის მხარე დაყოფილია 8 რაიონად. ეროვნული შემადგენლობა სლოვაკები — 543 573 ად. (90,2 %); უნგრელები — 23 888 ად. (4,0 %); ჩეხები — 6820 ად. (1,1 %); გერმანელები — 1165 ად. (0,2 %); სხვები — 26 990 ად. (4,5 %); რელიგიური შემადგენლობა კათოლიკეები — 339 247 ად. (56,3 %); ლუთერანები — 30 622 ად. (5,1 %); ათეისტები — 161 214 ად. (26,8 %); სხვა — 71 353 ად. (11,8 %); ბრატისლავის მხარე — ოფიციალური საიტი დაარქივებული 2014-09-25 საიტზე Wayback Machine. ↑ Национальный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02. ↑ Конфессиональный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02.
Soldier of Fortune (სიმღერა)

„Soldier of Fortune“ — ბლუზ-როკ ბალადა, დაწერილი დევიდ კოვერდეილის და რიჩი ბლეკმორის მიერ. თავდაპირველად გამოვიდა ჯგუფ Deep Purple-ის 1974 წლის სტუდიურ ალბომზე Stormbringer. 2014 წლის 30 მაისისთვის იგი Last.fm-ზე წარმოადგენდა რიგით მეშვიდე ყველაზე მოსმენად სიმღერას. და შეტანილი იქნა მრავალ კომპილაციურ ალბომში. მიუხედავად იმისა, რომ Deep Purple-ს იგი არასოდეს გამოუშვია სინგლის სახით და ის არასოდეს მოხვედრილა ჩარტებში, წლების განმავლობაში საკულტო სტატუსი შეიძინა. მისი ქავერ-ვერსიები ჩაწერეს ჯგუფებმა Whitesnake, Opeth, Black Majesty, Iris და სხვებმა. ↑ Deep Purple: Top Tracks. Last.fm. ციტირების თარიღი: 2013-05-10.
კოშიცეს მხარე

კოშიცეს მხარე (სლოვაკ. Košický kraj) — მხარე სლოვაკეთში. ადმინისტრაციული ცენტრი კოშიცე. ფართობი 6 752 კმ², მოსახლეობა — 791 723 ადამიანი (2011). კოშიცეს მხარე მდებარეობს სლოვაკეთის აღმოსავლეთ ნაწილში. ესაზღვრება პრეშოვისა და ბანსკა-ბისტრიცის მხარეები, ასევე უკრაინა და უნგრეთი. კოშიცეს მხარე დაყოფილია 11 რაიონად. ეროვნული შემადგენლობა სლოვაკები — 580 066 ად. (73,3 %); უნგრელები — 74 743 ად. (9,4 %); ბოშები — 36 476 ად. (4,6 %); ჩეხები — 3174 ად. (0,4 %); რუსინები — 3076 ად. (0,4 %); უკრაინელები — 1637 ად. (0,2 %); გერმანელები — 1179 ად. (0,1 %); სხვა — 91 372 ად. (11,5 %). რელიგიური შემადგენლობა კათოლიკე — 406 601 ად. (51,4 %); ბერძენი-კათოლიკეები — 75 231 ად. (9,5 %); რეფორმატები — 43 748 ად. (5,5 %); ლუთერანები — 29 230 ად. (3,7 %); მართლმადიდებლები — 13 217 ად. (1,7 %); ათეისტები — 89 350 ად. (11,3 %); სხვა — 134 346 ად. (17,0 %). კოშიცეს მხარე — ოფიციალური საიტი დაარქივებული 2007-05-19 საიტზე Wayback Machine. ↑ Национальный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02. ↑ Конфессиональный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02.
ნიტრის მხარე

ნიტრის მხარე (სლოვაკ. Nitriansky kraj) — მხარე სლოვაკეთში. ადმინისტრაციული ცენტრი ნიტრა. ფართობი 6 344 კმ², მოსახლეობა — 689 867 ადამიანი (2011). ნიტრის მხარე მდებარეობს სლოვაკეთის სამხრეთ-დასავლეთ ნაწილში. ესაზღვრება ტრნავის, ტრენჩინისა და ბანსკა-ბისტრიცის მხარეები, ასევე უნგრეთი. ნიტრის მხარე დაყოფილია 7 რაიონად. ეროვნული შემადგენლობა სლოვაკები — 473 269 ად. (68,6 %); უნგრელები — 169 460 ად. (24,6 %); ბოშები — 3987 ად. (0,6 %); ჩეხები — 3262 ად. (0,5 %); სხვა — 39 889 ად. (5,8 %). რელიგიური შემადგენლობა კათოლიკე — 486 021 ად. (70,5 %); რეფორმატები — 29 597 ად. (4,3 %); ლუთერანები — 19 357 ად. (2,8 %); ათეისტები — 82 488 ად. (12,0 %); სხვა — 72 404 ად. (10,5 %). ნიტრის მხარე — ოფიციალური საიტი დაარქივებული 2010-07-21 საიტზე Wayback Machine. ↑ https://www.kr-vysocina.cz/nitransky-samospravny-kraj/ms-122590 ↑ Национальный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02. ↑ Конфессиональный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02.
Corporal Clegg

„Corporal Clegg“ — მეოთხე სიმღერა ინგლისური პროგრესული როკ-ჯგუფ პინკ ფლოიდის მეორე სტუდიური ალბომიდან A Saucerful of Secrets (1968). მისი ავტორია როჯერ უოტერსი, ხოლო ვოკალებს ასრულებენ დევიდ გილმორი, რიჩარდ რაიტი და ნიკ მეისონი - ერთადერთხელ ჯგუფის ისტორიაში. სიმღერაში ჟღერს ინსტრუმენტი კაზუ. დევიდ გილმორი: ამ სიმღერისთვის ერთი-ორი სოლო ჩავწერე, რომელიც საკმაოდ მომწონდა. სამნაწილიანი იყო, რაღაც მომენტში. მელოდიის სექციის დროს ორნაწილიანია, მაგრამ პირველი სოლოს დაბოლოება არის სამნაწილიანი. საკმაოდ კარგია და მომწონს, ვფიქრობ, ჭკვიანური იქნებოდა ამის გამოყენება. მაგრამ მერე როჯერმა წაშალა - შეცდომით. იძულებული გავხდი, თავიდან ჩამეწერა. კომპოზიცია ჯგუფის ძირითად კონცერტებზე არასოდეს შესრულებულა. სიმღერაში საუბარია კონტუზებულ სამხედროზე, რომელმაც მეორე მსოფლიო ომში ფეხი დაკარგა. აღწერილია, რომ მას აქვს „ნარინჯისფერი, წითელი და ლურჯი“ ფერების მედალი. პინკ ფლოიდის შემოქმედებაში ეს არის ომის პირველი ხსენება - მოგვიანებით იგი უფრო გამოკვეთილ თემად იქცა, განსაკუთრებით ალბომებზე The Wall და The Final Cut. ეს ზოგადად როჯერის შემოქმედების ერთ-ერთ წამყვან თემად იქცა, ვინაიდან მისი მამა 1944 წელს ომში დაიღუპა. სიმღერა კონცერტებზე არასოდეს შესრულებულა, მაგრამ არსებობს მისი ორი პრომო ფილმი. პირველი 1968 წლის 19 ან 20 თებერვალს, ბელგიური RTB-სთვის გადაიღეს. ამ ვარიანტში ჯგუფი განასახიერებს სიმღერის შესრულებას, განსხვავებული დაბოლოებით. მეორე გადაღებული იქნა 1969 წლის 22 ივლისს, დასავლეთ გერმანული SDR-სთვის და ეთერში გავიდა იმავე წლის 21 სექტემბერს. ამ შემთხვევაში ჯგუფის წევრები სხედან მაგიდასთან, გამოწყობილები სამხედრო ფორმებში და საჭმელს შეექცევიან. დევიდ გილმორი – გიტარა, ვოკალი რიჩარდ რაიტი – ორგანი, ვოკალი როჯერ უოტერსი – ბას-გიტარა, ვოკალი ნიკ მეისონი – დასარტყმელი საკრავები, პერკუსია, ვოკალები ↑ 1.0 1.1 1.2 Mabbett, Andy (1995). The Complete Guide to the Music of Pink Floyd. London: Omnibus,. ISBN 0-7119-4301-X.  ↑ Schaffner, Nicholas (2005). „Shine On You Crazy Diamond“, Saucerful of Secrets: The Pink Floyd Odyssey, New, London: Helter Skelter, გვ. 132. ISBN 1-905139-09-8.  ↑ Povey, Glenn; The Complete History of Pink Floyd, 2006, p.91 ↑ Ibidem, p.111
ელზა სუარესი

ელზა და კონსეისაო სუარესი (ბრაზ.-პორტ. Elza da Conceição Soares; დ. 23 ივნისი, 1937, რიო-დე-ჟანეირო — გ. 20 იანვარი, 2022 იქვე) — სამბას სტილის ბრაზილიელი მომღერალი, ზოგჯერ მოიხსენიება, როგორც „სამბას დედოფალი“. დაიბადა 1937 წელს, რიო-დე-ჟანეიროს ფაველაში. 16 წლისამ მოიგო მუსიკალური კონკურსი. რამდენიმე წლის განმავლობაში გამოდიოდა კრუნერად ჰოაკიმ ჰელის ჯგუფში, შემდეგ მოგზაურობდა სხვა მუსიკოსებთან ერთად. მისი პირველი ჰიტი გახდა „Se Acaso Você Chegasse“ (1959), შემდეგ წელს ჩაწერა ამავე სახელწოდების სადებიუტო ალბომი. 1962 წელს გაემგზავრა ჩილეში, მსოფლიო საფეხბურთო ჩემპიონატში მონაწილე ბრაზილიის ნაკრების მხარდასაჭერად, სადაც ერთ-ერთ საღამოზე გაიცნო გარინჩა. როდესაც გარინჩა მეუღლეს გაშორდა, მან და ელზამ იქორწინეს. მოგვიანებით შეეძინათ ვაჟი — მანუელ დოს სანტოს გარინჩა ჟუნიორი, რომელიც 10 წლის ასაკში ავტოკატასტროფაში დაიღუპა. 1977 წელს ელზა და გარინჩა ერთმანეთს დაშორდნენ. ელზას კარიერული აღმასვლა 1950-იან წლებში დაიწყო, პიკი 1960-იან წლებში იყო, როდესაც მან რამდენიმე ჰიტი და წარმატებული ალბომი გამოუშვა. José Louzeiro, Elza Soares: Cantando para não enlouquecer, São Paulo: Editora Globo, 1997, ISBN 85-250-2415-5. ელზას სუარესის ბიოგრაფია ↑ https://www.cnnbrasil.com.br/nacional/morre-elza-soares-aos-91-anos/ ↑ https://www.gov.br/palmares/pt-br/departamentos/fomento-a-cultura/personalidades-notaveis-negras-1
დაუნორუბიცინი

დაუნორუბიცინი (ლათ. Daunorubicinum, ინგლ. Daunorubicin) — ანტრაციკლინური ანტიბიოტიკებიდან ერთ-ერთი, ციტოსტატიკური პრეპარატი, რომელიც ცნობილია 1960-იანი წლებიდან. პროდუცირდება Streptomyces coeruleorubidus ან Streptomyces peucetius მიკროორგანიზმებით. თრგუნავს გრამდადებითი ბაქტერიებისა და მიკობაქტერიების ზრდას, მაგრამ დაბალ აქტიურობას ავლენს გრამუარყოფითი ბაქტერიების მიმართ. გამოიყენება კიბოს ქიმიოთერაპიაში, აგრეთვე გამშვები მასალის სახით გამოიყენება სხვა ანტრაციკლური ანტიბიოტიკების წარმოებაში (დოქსორუბიცინი, ეპირუბიცინი, იდარუბიცინი და სხვა). დაუნორუბიცინის მოლეკულა შედგება ტეტრაციკლური ანტრაქინოიდურ აგლიკონ დაუნორუბიცინონისგან, რომელიც გლიკოზიდური ბმითაა დაკავშირებული ამინოშაქარ დაუნოზამინთან. სინონიმები: რუბომიცინი, რუბიდომიცინი, დაუნომიცინი. ↑ Arcamone, F., Доксорубицин = Doxorubicin, London: Academic Press, 1981, ISBN 0-12-059280-0. ↑ Даунорубицина гидрохлорид = Daunorubicin hydrochloride // European Pharmacopoeia. Fifth Edition, 2005, გვ. 1389—1390.
კარცინომა

კარცინომა (ძვ. ბერძნ. καρκίνος — „კიბო“, -ωμα; ὄγκωμα-დან — „სიმსივნე“), კიბო — ავთვისებიანი სიმსივნის სახეობა, რომელიც ვითარდება სხვადასხვა ორგანოების ეპითელური ქსოვილის უჯრედებიდან (კანიდან, ლორწოვანი გარსიდან და სხვა შინაგანი ორგანოებიდან). ავთვისებიანი სიმსივნეების საერთო მახასიათებელს წარმოადგენს მათი გამოხატული ქსოვილური ატიპიზმი (უჯრედების მიერ დიფერენცირების შესაძლებლობის დაკარგვა, რასაც მოსდევს ქსოვილის სტრუქტურის დაზიანება და სიმსივნეს წარმოქმნა), აგრესიული ზრდა, რაც აზიანებს, როგორც უშუალოდ ორგანოს, ასევე სხვა ახლომდებარე ორგანოებს, მიდრეკილება მეტასტაზირებისკენ, ანუ ლიმფის ან სისხლის დინებასთან ერთად მთელს ორგანიზმში სიმსივნეს უჯრედების გავრცელებისკენ, რის შედეგადაც სხვადასხვა ორგანოებში წარმოიქმნება სიმსივნეს ახალი კერები. ზრდის ტემპის მიხედვით ავთვისებიან სიმსივნეთა უმრავლესობა სჯობნის კეთილთვისებიანებს და, როგორც წესი, შეუძლია მოკლე დროში მნიშვნელოვანი ზომების მიღწევა. Все о раке — сайт помощи и поддержки больных и их родственников დაარქივებული 2014-10-02 საიტზე Wayback Machine. Химиоэмболизация — Сайт о научной методике локального воздействия на опухоли Официальный сайт хирургического отделения абдоминальной онкологии ГУ РОНЦ им. Блохина РАМН Официальный сайт Союза Противораковых Организаций России ↑ Блохин Н. Н., Петерсон Б.Б. Клиническая онкология, М., 1979
ბრეგენცის საგრაფო

ბრეგენცის საგრაფო — ჩანაწერებში ნახსენებია, როგორც საღვთო რომის იმპერიის საგრაფო დაახლოებით 1043, 1160 წლებში. ბრეგენცის საგრაფოს მართავდა გრაფი, რომელსაც უდალრიხინგერი (Udalrichinger) ეწოდებოდა. 1451 წლიდან ბრეგენცის გრაფის ტიტულს ჰაბსბურგების დინასტიის წარმომადგენლები ატარებდნენ, რა დროსაც ბრეგენცი ავსტრიის საჰერცოგოსთან იყო გაერთიანებული. 1918 წლამდე ბრეგენცის გრაფის ტიტული მიჩნეული იყო, როგორც ავსტრიის იმპერატორის ტიტულის ნაწილი. უილრიხ VI - 950/957, გრაფი ბრეგენცში, გრაფი რეციაში უილრიხ IX - 1079 წლამდე, ბრეგენცის გრაფი, გრაფი აჯენგაუში და ნიბელგაუში უილრიხ X - 1097, ბრეგენცის გრაფი რუდოლფი - 1160, ბრეგენცის გრაფი, გრაფი ქვემო რეციაში, ჩურის გრაფი ბრეგენცის ისტორია
სოლტონ-სი

სოლტონ-სი (ინგლ. Salton Sea) — გაუდინარი მარილიანი რიფტული ტბა აშშ-ში, კალიფორნიის შტატში. იკავებს სალტონის პლაიის ყველაზე დაბალ ნაწილს. ფართობი 974 კმ². სიგანე 24 კმ, სიგრძე 56 კმ, მაქსიმალური სიღრმე 16 მ. ფართობი იცვლება ნალექების შესაბამისად. მდებარეობს ქვემო კალიფორნიის ღრმულში, ზღვის დონიდან −69 მ-ით დაბლა. ტბა შემთხვევით შექმნეს კალიფორნიის სამშენებლო კომპანიის ინჟინერებმა 1905 წელს. ტბის პირას არის დასახლებული პუნქტები. ტბას გამოსაზამთრებლად ან გასამრავლებლად 400-მდე სახეობის წყლის ფრინველი სტუმრობს. სოლტონ-სი ტურიზმის ცენტრია. აუზის მაქსიმალური ტემპერატურა 40-45°C აღწევს. მაღალი მარილიანობის მიუხედავად ტბაში გვხვდება თევზის რამდენიმე სახეობა. ძირითადი შენაკადებია: ალამო, ნიუ-რივერი და უაიტუოტერი. საზრდოობს სასოფლო-სამეურნეო წყლებით, დრენაჟული სისტემებითა და ნაკადულებით. სოლტონ-სი — სტატია ენციკლოპედია ბრიტანიკიდან (ინგლისური) Restoration of the Salton Sea დაარქივებული 2015-06-18 საიტზე Wayback Machine. (ინგლისური) Salton Sea Ecosystem Monitoring Project დაარქივებული 2015-06-16 საიტზე Wayback Machine. (ინგლისური)
რუმეისა სულთანი

რუმეისა სულთანი ასევე ცნობილია, როგორც რუმეისა ქადინ ეფენდი (დაბ. სახელი თურქ. Nadia Frankos; თურქ. Rumeysa Sultan) — შეჰზადე მუსტაფას მეორე ხარჭა. ნადია ფრანკოსი დაიბადა ბოსნიაში ფრანგი მკერავის და ბოსნიელი მხატვრის ოჯახში. მისი დაბადების ზუსტი თარიღი უცნობია. 12 წლის ასაკში მოხვდა ჰარამხანაში, სადაც შეჰზადე მუსტაფას საყვარელი ხარჭა გახდა. 1547 წელს შეეძინა პირველი ვაჟი შეჰზადე მეჰმედი. შეჰზადე მუსტაფას და მისი შვილის, მეჰმედის სიკვდილით დასჯის შემდეგ მაჰიდევრან სულთანთან ერთად ჯერ ბურსაში, ხოლო შემდეგ იზმირში წავიდა, სადაც მისი კეთილშობილობის გამო ქადინ ეფენდის უწოდებდნენ. რუმეისას და მუსტაფას შეეძინათ 4 შვილი. შეჰზადე მეჰმედი (1546 — 1553) — მამის გარდაცვალების შემდეგ სიკვდილით დასაჯეს. აიშე სულთანი შაჰ სულთანი (1547 — 1577) — აბულქერიმ-აღას ცოლი. შეჰზადე ორჰანი (? — 1552) — მამის გარდაცვალებიდან ერთი წლის შემდეგ გარდაიცვალა. ↑ Sakaoğlu, Necdet, Süleyman, Hurrem ve Diğerleri: Bir Dönemin Gerçek Hikayesi. — გვ. 27. ↑ 2.0 2.1 2.2 Meraklısına: Şehzade Mustafa’nın Karısı – Cariyesi Dilefruz- Rümeysa Sultan Kimdir?. დაარქივებულია ორიგინალიდან — 2013-12-19. ციტირების თარიღი: 2014-10-03. ↑ Yılmaz Öztuna, Kanuni Sultan Süleyman, Babıali Kültür Yayınları, 2006. — გვ. 174-189.
მანჩესტერული ტერიერი

მანჩესტერული ტერიერი (ინგლ. Manchester Terrier) — ძაღლის ჯიში, რომელიც გამოყვანილია დიდ ბრიტანეთში XVI საუკუნეში. მრავალი საუკუნის განმავლობაში, დიდ ბრიტანეთში შავ-ხორბლისფერ ტერიერებს მღრღნელების გასანადგურებლად იყენებდნენ. XIX საუკუნეში მანჩესტერელმა ჯონ ჰალმმა შეაჯვარა შავი ტერიერი და უიპეტი, რის შედეგადაც გაჩნდა ძლიერი, მოხერხებული და აზარტული ვირთხის დამჭერი მანჩესტერული ტერიერი. ოდესღაც პოპულარული ეს ჯიში ჩვენს დროში იშვიათობას წარმოადგენს. პოპულარობის პიკს ამ ათლეტური აღნაგობის ტერიერმა დაახლოებით 100 წლის წინ მიაღწია, როდესაც მას „ინგლისელი ჯენტლმენის ტერიერს“ უწოდებდნენ. მალე ის აშშ-სა და გერმანიაში მოხვდა: დღემდე გავრცელებულია აზრი, რომ მანჩესტერული ტერიერის შავ-ხორბლისფერი შეფერილობა „მემკვიდრეობით“ გადაეცა დობერმანს. როდესაც ძაღლებით ვირთხების „სპორტული“ განადგურება მოდიდან გადავიდა, ამ ჯიშის პოპულარობაც შემცირდა. მიუხედავად იმისა, რომ მანჩესტერული ტერიერი საკმაოდ ადვილად ბრაზდება, ის კარგი კომპანიონია და ყოველთვის მზადაა დაიცვას პატრონი. მანჩესტერული ტერიერი კარგად იტანს სიცხეს და ქალაქის პირობებში ცხოვრებას, კარგი მოდარაჯეა. მის ბალანს განსაკუთრებული მოვლა არ სჭირდება, ძნელად იწვრთნება და ვერ ეგუება სხვა ძაღლებს. აქვს V-ს მსგავსი ყურები, მოკლე სხეული ამობურცული ნეკნებით და ოდნავ ამობურცული ზურგით, მცირე ზომის, მუქი, მბზინავი თვალებით, პროპორციული, სწორი და გრძელი წინა ფეხები. ბალანი ძალიან მოკლე, ხშირი, უხეში და მბზინავია. ვიკისაწყობში არის გვერდი თემაზე: მანჩესტერული ტერიერი მანჩესტერული ტერიერი დაარქივებული 2014-10-04 საიტზე Wayback Machine. (ინგლისური)
პატერდეილ-ტერიერი

პატერდეილ-ტერიერი (ინგლ. Patterdale Terrier) — ძაღლის ჯიში, რომელიც გამოყვანილია დიდ ბრიტანეთში XVIII საუკუნეში. დიდი ბრიტანეთის საზღვრებს გარეთ თითქმის უცნობი პატერდეილ-ტერიერი უფრო ხშირად იორქშირის საგრაფოში გვხვდება. ამ ტერიერებს აშენებენ არა გარეგნული მონაცემების გამო, არამედ როგორც შესანიშნავ ვირთხის მჭერს, კურდღელზე და მელაზე მონადირეს. ძველ დროში ინგლისის ჩრდილოეთით მეძაღლეების კლუბის მიერ დადგენილი სტანდარტებით ძაღლების გამრავლებამ ძალიან შეამცირა ტერიერების მრავალფეროვნება, მაგრამ ქვეყნის ზოგიერთი მიყრუებული კუთხეების მცხოვრებლები ისევ ისე აგრძელებდნენ ძაღლების „უღიარებელი“ ჯიშების გამრავლებას. მათ რიცხვს მიეკუთვნება პატერდეილ-ტერიერიც. ამ დამოუკიდებელი ხასიათის მქონე ძლიერ, ამტან ძაღლს ამრავლებენ ვირთხების დასახოცად და სანადიროდ. პატერდეილის ძარღვებში ბულტერიერის სისხლიცაა, ამიტომ ის ძალიან ბრაზიანია სხვა ძაღლებთან მუშაობისას, თუმცა ის ძალიან უშიშარია და დაუფიქრებლად ესხმის თავს მიწის ქვეშ ნებისმიერ ცხოველს. პატერდეილ-ტერიერს აქვს ძლიერი, პროპორციული სხეული, ძლიერი ფეხები, სამკუთხა ყურები. მისი ბალანი მოკლე და უხეშია, შეფერილობა შეიძლება იყოს ჟღალი, მავი ხორბლისფრით, ყავისფერი, შავი. მუქ თვალებს გამომცდელი მზერა ახასიათებთ. კარგად უძლებს სიცივეს და სიცხეს, ვერ ეგუება ქალაქის პირობებში ცხოვრებას. ცუდად ეწყობა ბავშვებს და სხვა ძაღლებს, სჭირდება დამატებითი ფიზიკური დატვირთვა. ვიკისაწყობში არის გვერდი თემაზე: პატერდეილ-ტერიერი პატერდეილ-ტერიერი (ინგლისური)
ნიშის ხელშეკრულება (1739)

ნიშის ხელშეკრულება — საზავო ხელშეკრულება რუსეთისა და ოსმალეთის იმპერიებს შორის. ხელი მოაწერეს 1739 წლის 3 ოქტომბერს ნიშში (თანამედროვე სერბეთი). რუსეთ-ოსმალეთის ომში რუსეთის მიზანი იყო შავ ზღვაზე გასვლა და სამხრეთი ოლქების უშიშროების უზრუნველყოფას ყირიმელი თათრების თავდასხმებისაგან. 1737 წლის ივლისის ომში რუსეთის მოკავშირე ავსტრიაც ჩაება. ამავე წლის 21 აგვისტოს ავსტრიამ ოსმალეთთან დადო სეპარატული ზავი. ამასობაში ნემიროვში მშვიდობიანი მოლაპარაკებაც გაიმართა, მაგრამ შედეგს ვერ მიაღწიეს, ამიტომაც საომარო მოქმედებები კვლავ განახლდა. ფრონტზე საერთო სირთულეს ჭირის ეპიდემიაც დაერთო, რუსეთის ჯარს ოჩაკოვისა და კინბურნის დატოვება მოუხდა. 1739 წელს რუსეთის 58-ათასიან არმია ხოტინისაკენ გაემართა, სტავუჩანთან დაბანაკებული ოსმალები გაანადგურა, შემდეგ ხოტინი და იასი აიღო. ავსტრიელები კი დამარცხდნენ და 1739 წლის 7 სექტემბერს ოსმალებთან სეპარატული ხელშეკრულება დადეს. 18 სექტემბერს ბელგრადში ხელი მოაწერეს რუსეთ-ოსმალეთის საზავო ხელშეკრულებას. რუსეთმა აზოვი მიიღო იმ პირობით, რომ იქ არავითარ სიმაგრეს არ ააგებდა, ხოლო ომის მსვლელობის დროს დანარჩენი დაკავებული ტერიტორია ოსმალეთს დაუბრუნდა. ↑ Treaty of Nis (1739), Alexander Mikaberidze, Conflict and Conquest in the Islamic World: A Historical Encyclopedia, Vol. I, ed. Alexander Mikaberidze, (ABC-CLIO, 2011), 647. ↑ Treaty of Nis (1739), Alexander Mikaberidze, Conflict and Conquest in the Islamic World: A Historical Encyclopedia, Vol. I, 647.
ჟილინის მხარე

ჟილინის მხარე (სლოვაკ. Žilinský kraj) — მხარე სლოვაკეთში. ადმინისტრაციული ცენტრი ჟილინა. ფართობი 6 801 კმ², მოსახლეობა — 688 851 ადამიანი (2011). ჟილინის მხარე მდებარეობს სლოვაკეთის ჩრდილო-დასავლეთ ნაწილში. ესაზღვრება პრეშოვის, ტრენჩინისა და ბანსკა-ბისტრიცის მხარეები, ასევე ჩეხეთი და პოლონეთი. ჟილინის მხარე დაყოფილია 11 რაიონად. ეროვნული შემადგენლობა სლოვაკები — 641 602 ად. (93,1 %); ჩეხები — 4195 ად. (0,6 %); ბოშები — 2264 ად. (0,3 %); სხვა — 40 790 ად. (5,9 %). რელიგიური შემადგენლობა კათოლიკე — 483 008 ად. (70,1 %); ლუთერანები — 61 537 ად. (8,9 %); ათეისტები — 75 483 ად. (11,0 %); სხვა — 68 823 ად. (10,0 %). ჟილინის მხარე — ოფიციალური საიტი დაარქივებული 2018-09-29 საიტზე Wayback Machine. ↑ Национальный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-03. ↑ Конфессиональный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-03.
ტრენჩინის მხარე

ტრენჩინის მხარე (სლოვაკ. Trenčiansky kraj) — მხარე სლოვაკეთში. ადმინისტრაციული ცენტრი ტრენჩინი. ფართობი 4 502 კმ², მოსახლეობა — 594 328 ადამიანი (2011). ტრენჩინის მხარე მდებარეობს სლოვაკეთის დასავლეთ ნაწილში. ესაზღვრება ტრნავის, ნიტრის, ჟილინისა და ბანსკა-ბისტრიცის მხარეები, ასევე ჩეხეთი. ტრენჩინის მხარე დაყოფილია 9 რაიონად. ეროვნული შემადგენლობა სლოვაკები — 545 535 ად. (91,8 %); ჩეხები — 4106 ად. (0,7 %); სხვა — 44 687 ად. (7,5 %). რელიგიური შემადგენლობა კათოლიკე — 381 093 ად. (64,1 %); ლუთერანები — 48 327 ად. (8,1 %); ათეისტები — 90 842 ად. (15,3 %); სხვა — 74 066 ად. (12,5 %). ტრენჩინის მხარე — ოფიციალური საიტი ↑ Национальный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-03. ↑ Конфессиональный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-03.
ტრნავის მხარე

ტრნავის მხარე (სლოვაკ. Trnavský kraj) — მხარე სლოვაკეთში. ადმინისტრაციული ცენტრი ტრნავა. ფართობი 4 147 კმ², მოსახლეობა — 554 741 ადამიანი (2011). ტრნავის მხარე მდებარეობს სლოვაკეთის დასავლეთ ნაწილში. ესაზღვრება ბრატისლავის, ნიტრისა და ტრენჩინის მხარეები, ასევე ჩეხეთი, ავსტრია და უნგრეთი. ტრნავის მხარე დაყოფილია 7 რაიონად. ეროვნული შემადგენლობა სლოვაკები — 394 902 ად. (71,2 %); უნგრელები — 120 784 ად. (21,8 %); ჩეხები — 3259 ად. (0,6 %); ბოშები — 3048 ად. (0,5 %); სხვა — 32 748 ად. (5,9 %). რელიგიური შემადგენლობა კათოლიკე — 388 914 чადл. (70,1 %); ლუთერანები — 20 441 ად. (3,7 %); რეფორმატები — 10 849 ად. (2,0 %); ათეისტები — 71 057 ად. (12,8 %); სხვა — 63 480 ად. (11,4 %). ტრნავის მხარე — ოფიციალური საიტი ↑ Национальный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-03. ↑ Конфессиональный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-03.
სლოვაკეთის ადმინისტრაციული დაყოფა

სლოვაკეთი 1996 წლიდან იყოფა 8 მხარედ. (სლოვაკ. kraje, მხ.რ. სლოვაკ. kraj), რომელთაც სახელწოდება მიღებული აქვთ ადმინისტრაციული ცენტრის მიხედვით. მხარეები თავის მხრივ იყოფა რაიონებად (სლოვაკ. okresy, მხ.რ. სლოვაკ. okres). სლოვაკეთში სულ 79 რაიონია. მხარეები იყოფა რამდენიმე რაიონად (სლოვაკ. okresy, მხ.რ. სლოვაკ. okres). ამჟამად სლოვაკეთში სულ არის 79 რაიონი. ბანსკა-ბისტრიცის რაიონი ბანსკა-შტიავნიცის რაიონი ბრეზნოს რაიონი დეტვის რაიონი კრუპინის რაიონი ლუჩენეცის რაიონი პოლტარის რაიონი რევუცის რაიონი რიმავსკა-სობოტის რაიონი ველკი-კრტიშის რაიონი ზვოლენის რაიონი ჟარნოვიცის რაიონი ჟიარ-ნად-ჰრონომის რაიონი ბრატისლავა I-ის რაიონი ბრატისლავა II-ის რაიონი ბრატისლავა III-ის რაიონი ბრატისლავა IV-ის რაიონი ბრატისლავა V-ის რაიონი მალაცკის რაიონი პეზინოკის რაიონი სენეცის რაიონი ბიტჩის რაიონი ჩადცის რაიონი დოლნი-კუბინის რაიონი კისუცკე-ნოვე-მესტოს რაიონი ლიპტოვსკი-მიკულაშის რაიონი მარტინის რაიონი ნამესტოვოს რაიონი რუჟომბეროკის რაიონი ტურჩიანსკე-ტეპლიცეს რაიონი ტვრდოშინის რაიონი ჟილინის რაიონი გელნიცის რაიონი კოშიცე I-ის რაიონი კოშიცე II-ის რაიონი კოშიცე III-ის რაიონი კოშიცე IV-ის რაიონი კოშიცე-პერიფერიის რაიონი მიხალოვცეს რაიონი როჟნიავის რაიონი სობრანცეს რაიონი სპიშსკა-ნოვა-ვესის რაიონი ტრებიშოვის რაიონი კომარნოს რაიონი ლევიცეს რაიონი ნიტრის რაიონი ნოვე-ზამკის რაიონი შალიის რაიონი ტოპოლჩანის რაიონი ზლატე-მორავცეს რაიონი პრეშოვის რაიონი საბინოვის რაიონი ბარდეიოვის რაიონი სვიდნიკის რაიონი ვრანოვ-ნად-ტოპლიოუს რაიონი ლევოჩის რაიონი კეჟმაროკის რაიონი სტარა-ლიუბოვნიის რაიონი პოპრადის რაიონი მეძილაბორცეს რაიონი ჰუმენეს რაიონი სნინის რაიონი სტროპკოვის რაიონი ბანოვცე-ნად-ბებრავოუს რაიონი ილავის რაიონი მიიავის რაიონი ნოვე-მესტო-ნად-ვაჰომის რაიონი პარტიზანსკეს რაიონი პოვაჟსკა-ბისტრიცის რაიონი პრიევიძის რაიონი პუხოვის რაიონი ტრენჩინის რაიონი დუნაისკა-სტრედის რაიონი გალანტის რაიონი ჰლოჰოვეცის რაიონი პიეშტიანის რაიონი სენიცის რაიონი სკალიცის რაიონი ტრნავის რაიონი რაიონები იყოფა თემებად (სლოვაკ. obce), რომლებიც სულ სლოვაკეთში არის 2891. მათგან 130 წარმოადგენს ქალაქს (სლოვაკ. mestá), ხოლო დანარჩენები — სოფლურ თემებს. ↑ Перепись населения (2011 год). დაარქივებულია ორიგინალიდან — 2012-11-14. ციტირების თარიღი: 2014-10-03. ↑ statoids
ასტრო...

ასტრო... (ბერძნ. astēr — ვარსკვლავი) — რთული სიტყვის შემადგენელი ნაწილი. მიუთითებს დამოუკიდებულებას ვარსკვლავთან, ციურ სხეულებთან. მაგ., ასტრონომია, ასტროდინამიკა, ასტროფიზიკა და სხვა. ქართული საბჭოთა ენციკლოპედია, ტ. 1, თბ., 1975. — გვ. 645.
The Ragpicker's Dream

The Ragpicker's Dream — მარკ ნოპფლერის მესამე სტუდიური სოლო ალბომი. გამოვიდა 2002 წელს. ალბომში შეტანილი სიმღერების მთავარი პერსონაჟებია ღარიბი ადამიანები, რომელთა პოზიციიდანაც მოთხრობილია ეს სიმღერები. ალბომში ძირითადად ფოლკ-როკის ტიპის მუსიკაა წარმოდგენილია. ყველა სიმღერის ავტორი - მარკ ნოპფლერი. დამატებითი დისკი (ბრიტანეთი და კანადა) ↑ The Ragpicker's Dream. Metacritic. ციტირების თარიღი: 28 November 2012. ↑ 2.0 2.1 Horowitz, Hal. The Ragpicker's Dream. AllMusic. ციტირების თარიღი: 24 November 2011. ↑ The Ragpicker's Dream. Rolling Stone. დაარქივებულია ორიგინალიდან — 20 თებერვალი 2009. ციტირების თარიღი: 28 November 2012.